google/wiki40b huggingface dataset:
Sarpsborg prosti

Sarpsborg prosti (norrønt: Sarpsborgs prófastdœmi) er et tjenestedistrikt i Borg bispedømme i Den norske kirke og omfatter kommunene Halden og Sarpsborg. Prosten har sete i Sarpsborg.

Borg bispedømme

Ved lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner. Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Det ble opprettet et Sarpsborg prosti, som fikk Sarpsborg, Tune og Varteig fra Vestre Borgesyssel prosti og Idd, Halden, Berg og Skjeberg fra Nedre Borgesyssel prosti. Greåker, som senere er utskilt fra Tune prestegjeld tilhører også Sarpsborg prosti.
Ole Kopreitan

Biografi

Ole Kopreitan vokste opp på Hitra og var utdannet lærer fra Sagene lærerskole. 
I 1950-årene var Kopreitan en partiløs politiker på venstresida. Som formann i Komiteen mot vesttysk militarisme sperret han veien for bilkortesjen med den vesttyske forsvarsministeren Franz Josef Strauß under dennes norgesbesøk i 1961. Samme år ble Koppeitan medlem av det nystartede Sosialistisk folkeparti. Han ledet Sosialistisk ungdomsfylking (SUF) mellom 1963 og 1965. Fra 1967 var han partisekretær i Sosialistisk folkeparti frem til partiet falt fra hverandre etter stortingsvalget i 1969. SF regnes som forgjengeren til SV. Kopreitan hadde også en sentral rolle i Folkebevegelsen mot norsk medlemskap i Fellesmarkedet frem mot EF-avstemningen i september 1972. 
Fra 1981 var Kopreitan daglig leder for organisasjonen Nei til atomvåpen (NTA). Fra en tralle (til november 2006 en ombygd barnevogn) på Karl Johans gate i Oslo drev Kopreitan informasjonsarbeid for NTA og solgte plakater og jakkemerker til støtte for en rekke politiske saker og humanitære formål. 
Han kaltes «Ole Kopp» blant venner. Han mottok Zola-prisen i 2002.
Programvareoptimalisering

Programvareoptimalisering eller kodeoptimalisering er en prosess innfor informatikk hvorved programvare modifiseres for å få enkelte aspekter av den til å virke mer effektivt eller bruke færre ressurser. Et dataprogram kan bli optimalisert for å utføres mye raskere, eller operere med mye mindre minne eller andre ressurser, eller kreve mindre strøm.
Paris Jackson

Personlig

I juni 2013 ringte hun et nødtelefonnummer i USA, og sa at hun forsøkte å begå selvmord.
Tongzi

Tongzi (kinesisk: 桐梓县, pinyin: Tóngzǐ Xiàn ) er et fylke i byprefekturet Zunyi i provinsen Guizhou i Folkerepublikken Kina. Her er det under utbygging et stort kraftverk – Tongzi kullkraftverk på 1 200 MW.
Bertha Pappenheim

Bakgrunn

Bertha Pappenheim var tredje datter av Siegmund og Recha Pappenheim. Faren (1824–1881) stammet fra Pressburg (Bratislava). Moren (1830–1905), med pikenavnet  Goldschmidt, stammet fra Frankfurt am Main. Begge familier var velstående og rotfestet i ortodoks jødedom. Bertha Pappenheim ble oppdratt som höhere Tochter, gikk på katolsk pikeskole og førte et liv der den jødiske festkalender og sommeropphold i Ischl markerte rytmen.
Da Bertha var åtte år gammel, døde storesøsteren Henriette (1849–1867) av tuberkulose. Da hun var elleve år flyttet familien fra Leopoldstadt, som var overveiende et kvarter for fattigere jøder i Wien, til Liechtensteinstraße i IX. Bezirk. Dem 16-åring sluttet hun på skolen og viet seg til håndarrbeid og hjalp moren med kosher-tilberedelse av måltidene. Den 18 måneder yngre bror Wilhelm (1860–1937) fikk gå på gymnaset, og det gjorde Bertha heftig misunnelig.

Voksenliv

22 år gammel flyttet hun til Frankfurt am Main, hvor hun engasjerte seg sosialt og politisk. Hun arbeidet først i et fattigkjøkken. Som medlem av den tyske kvinnebevegelsen gikk hun inn for idealet om likestilling også innen de jødiske institusjonene. Spesielt lå jødiske kvinners utdannelse og likestilling i arbeidslivet henne på hjertet. Hun tok initiativ til grunnleggelsen av flere institusjoner som barnehaver, oppdragelseshjem og utdannelsessentre. Bl.a. grunnla hun pikehjemmet i Neu-Isenburg.
Bertha Pappenheim grunnla i 1904 Det jødiske kvinneforbundet sammen med Sidonie Werner, som hun ledet frem til 1924.  Forbundet hadde tidvis over 50 000 medlemmer og var den største karitative jødiske organisasjonen. Hun tok også initiativ til opprettelsen av Zentralwohlfahrtsstelle der Juden in Deutschland i 1917.

Litterært virke

Hun offentliggjorde sine første noveller i 1890 under pseudonymet «Paul Berthold», og publiserte senere noveller og teaterstykker under eget navn. Hun oversatte også flere jiddiske skrifter til tysk. Hovedvekten av hennes skrifter handlet imidlertid om opplysning, spesielt den sosiale situasjonen for jødiske flyktninger fra Øst-Europa og handelen med østeuropeiske jenter. I 1930 offentliggjorde hun sin mest kjente bok, Sisyphus-Arbeit, en studie over jentehandelen og prostitusjon i Øst-Europa og Orienten.

Anna O.

Bertha Pappenheim er også kjent for et bredt publikum som pasient av Josef Breuer, under dekknavnet «Anna O.». Hennes sykdomshistorie skildres i Studien über Hysterie, som Breuer skrev sammen med Sigmund Freud. De hevdet det var første gang de hadde kunnet «belyse hysteri fullstendig» og få symptomene til å forsvinne.
I Don't See Me in Your Eyes Anymore

«I Don't See Me in Yor Eyes Anymore» er en amerikansk sang, skrevet av Bennie Benjamin og George David Weiss. Den ble publisert i 1949.
Sangen ble popularisert samme år av Gordon Jenkins and the Stardusters samt av Perry Como.
Den fikk fornyet popularitet i 1974, da en coverversjon med Charlie Rich, som han hadde spilt inn i 1960-årene, ble utgitt. Richs utførelse nådde en førsteplass på Billboard Hot Country Singles-listen i juni 1974.

Gordon Jenkins

Innspillingen med Gordon Jenkins ble utgitt av Decca Records med katalognumer 24576.

Perry Como

Innspillingen med Perry Como ble utgitt av RCA Victor Records med katalognumrene 20-3347 (78-plate)

Charlie Rich

Richs versjon kom til under hans tid på RCAs rhythm and blues-datterselskap Groove Records og i assosiasjon med Chet Atkins, én av arkitektene bak The Nashville Sound. I likhet med mange andre Atkins-produserte sanger fra denne perioden, hadde «I Don't See Me...» korbacking og strykere, en stil som var feremtredende på andre Rich-innspillinger fra den tiden. Allmusic-kritikeren Stephen Cook sa at Richs musikkstil: «landet et eller annet sted mellom den rå sounden til hans Sun hits... og popcrossovertonen til at hans Epic-kjempesuksesser».
«I Don't See Me...» ble spilt inn i 1960-årene og ble ikke umiddelbart utgitt på single. Så, i 1973, hadde Rich millionselgende hits med «Berhind Closed Doors» og «The Most Beautiful Girl», og det tok ikke lang tid før flere av innspillingene fra hans kontraktsperioder på RCA, Mercury og Sun Records ble utgitt på singler til countryradiostasjonene.
Den ble utgitt tgitt i april, omtrent på den tiden hans single for Epic, «A Very Special Love Song», avsluttet sin popularitet. «I Don't See Me...» ble Richs femte nummer én-sang og den tredje i løpet av de seks første månedene av 1974.

Andre coverversjoner

Andre innspillinger ble gjort av Buddy Clark (Innspilt 4. januar 1949 og utgitt av Columbia Records med katalognymmer K-38403), Helen Forrest (Innspilt 24. januar 1949 og utgitt av MGM Records med katalognummer 10373) og i Storbritannia av Vera Lynn og Sam Browne (Innspilt 5. februar 1949 og utgitt av britiske Decca Records med katalognummer F-9127). Den nådde førsteplassen på den britiske notelisten (Ingen platelister ble publisert før 1952).
Sangen var med på Fun Lovin' Criminals' spor «There Was a Time» fra gruppas album Loco (2001).

Norsk versjon

Egil Hagen har skrevet en norsk tekst. På norsk bærer den tittelen «Er alt forbi». Frank Weylert, Egil Monn-Iversens orkester har spilt inn sangen. Den ble utgitt på 78-platen Musica A 8906 i 1950.
Båven

Båven er en innsjø sentralt i Södermanland, Sverige. Innsjøen er den tredje største i landskapet, etter Mälaren og Hjälmaren, og den største som ligger helt innenfor landskapets grenser. Båven ligger i kommunene Flen, Gnesta og Nyköping. Innsjøens overflateareal er 68 km², og den ligger 21 meter over havet. Båven dreneres av Husbyån, som går til Långhalsen, som i sin tur dreneres av Nyköpingsån.
Innsjøen karakteriseres av mange forgreninger og mange øyer. Strandlinjen er rundt 500 km lang, og innsjøens gjennomsnittsdybde cirka 10 meter. Innsjøens dypeste punkt ligger over 50 meter under overflaten. Innsjøen har forholdsvis rent vann og et rikt fugleliv med mange vernede områder for fugler. Malle er en sjelden fisk som lever i innsjøen.
Det eneste samfunnet som ligger direkte ved innsjøens bredde, er Sparreholm. Rundt Båven er det slott og herregårder, blant dem Sparreholms slott, Vibyholms slott, Rockelsta, Skedevi.
Inbåven er en nord-nordøstlig vik, som har forbindelse med resten av Båven gjennom Bocksfjärden og Jälundsund. Navnet Inbåven er også i bruk et stykke nedenfor Jälundsund. Inbåven munner ut i gattet mellom Hornet og Klubben. Hornet er den ytterste spissen på Hyltingeö (se under) og ligger i Gryt sogn. Klubben er en tidligere øy, som for tiden gjennom igjengroing har blitt forbundet med fastlandet ved Ullabergs herrgård i Björnlunda sogn. Herregården Boxtorp ligger ved Inbåvens nordlige bredde. Ca tre kilometer nordøst for Inbåven ligger Stjärnhov.
Hyltingeö er en stor halvøy i Båven som har forbindelse med fastlandet via et nes og en bro. Halvøya er delt mellom sognene Gryt og Hyltinge sogn. I 2004 kjøpte Göran Persson og Anitra Steen eiendommen Övre Torp på Hyltingeö i Hyltinge sogn.
Weston (Sabah)

Weston er en landsby i Beaufort-distriktet i den malaysiske staten Sabah. Landsbyen ligger på Klias-halvøya, sør for byen Beaufort, og er stoppested for Sabah statsbaners jernbane mellom Kota Kinabalu og Tenom. Det er 334 innbyggere i Weston (2010).
Wibecke Nagell-Erichsen

Privatliv

Wibecke Nagell-Erichsen er datter av Cathrine «Tini» Nagell-Erichsen, bror til Einar Nagell-Erichsen og niese til Tinius Nagell-Erichsen. Hun var tidligere gift med Engebret O. Fekene.
Aegus (Micraegus) eximius

Utseende

En nokså liten (13 - 20 millimeter), avlang, svartbrun hjortebille. Hannens hode er bredt og flatt, kjevene (mandiblene) sterkt krummede, kraftige med en kraftig, innoverrettet tann nær roten. Pannen er bredt, U-formet innbuktet foran. Antennene er kraftige med en tre-leddet klubbe. Hodet er nokså matt, fint og spredt punktert. Pronotum er rektangulært med avrundede bakhjørner, nokså blankt, fint og spredt punktert. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hun er mindre,  at hode og kjever ikke er forstørrede, hode og pronotum er ganske tett og grovt punkterte.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Borneo.
Strinda prosti

Strinda prosti er et tjenestedistrikt i Nidaros bispedømme i Den norske kirke. Prosten har sete i Trondheim hvor Strinda kirke er prostikirke.
Prostiet er inndelt i sogn. Sognet er grunnenheten i Den norske kirke. De som arbeider i kirken er enten tilsatte av sognet gjennom kirkelig fellesråd, eller de er tilsatte i prostiet. De fleste prestene er tilsatte i prostiet, og har tjenesten sin tilsluttet et eller flere sogn.
Frem til 2004 var prestetenesta lokalt organisert i prestegjeld.
Partisjon (informasjonsteknologi)

DOS | Windows

I DOS og nyere Windows-type operativsystemer, skal FDISK, diskpart, eller Enhetsbehandling brukes for å opprette og behandle disse delene. De gjør dette ved å behandle grenseverdiene lagd ned i en tabell i  Master Boot Record (MBR).
I tradisjonelle maskinoppsett må disse partisjonene være mindre enn størrelsen på harddisken, men RAID forandrer og utvider dette.

Linux

Verktøy i 2011 som Linux Volume Manager, ZFS-filsystemet og RAID kan gi partisjoner som er større enn den fysiske størrelsen til hver enkelt harddisk.

LVM

Linux har muligheten til å opprette virtuelle partisjoner som består at ulike deler av forskjellige harddisker. Disse delene kan være av ulike størrelse og ligge på ulike enhetskontrollere. Man kan for eksempel kombinere 40GB fra en IDE-harddisk, 200GB fra en USB-harddisk, 75GB fra en SCSI-harddisk, 4GB fra en minnebrikke, osv, i ett virtuelt område som kan inneholde et hvilket som helst filsystem.
LVM inneholder funksjoner for å ta ut eller sette inn virtuelle og fysiske enheter som det passer.
Overflødig plass på noen av lagringsmediene kan benyttes til et annet LVM-område eller til tradisjonelle partisjoner.

RAID

RAID funksjonalitet kan oppnås enten v.h.a. en maskinvare-kontroller eller v.h.a. programvare. Slik programvare finnes blant annet i Linux-kjernen.
RAID er en måte å kombinere forskjellige datalagre av samme størrelse, og lese og skrive simultant til disse. Slik som med LVM, kan et RAID-område inneholde et hvilket som helst filsystem.

RAID-0

Utvider lagringsområdet ved å tilby all plassen som er tilgjengelig, men leser og skriver simultant til diskene. Gir økt ytelse men lavere driftssikkerhet da all data går tapt hvis én av diskene svikter.

RAID-1

Lagrer de samme dataene på alle lagringsmediene, og er således begrenset til størrelsen av det minste lagringsmediet i arrayet. Gir økt driftssikkerhet.

RAID-5

Benytter XOR funksjonen til kalkulere en kontrolldum. RAID-5 fordeler kontrollsumen til alle medien, slik at data kan gjenopprettes dersom én av lagringsmediene blir ødelagt. Krever minst tre harddisker i arrayet. Gir noe økt ytelse og økt driftssikkerhet, da de resterende diskene ved harddisksvikt kan brukes til gjenoppretting av den tapte disken.

RAID-6

Krever minst fire harddisker i arrayet. Muliggjør gjenoppretting av data selv om opptil to av diskene skulle svikte samtidig.

ZFS

ZFS er egentlig et filsystem som opprinnelig ble laget av Sun Microsystems for deres proprietære Solaris. ZFS er også tilgjengelig i kjernen i FreeBSD og NetBSD. I Linux er ZFS tilgjengelig via Fuse.
ZFS inneholder lignende funksjoner som LVM, men sørger også for forskjellig RAID funksjonalitet via programvare, slik som RAID-0, RAID-1, RAID-5, m.m.
Leucocelis

Beskrivelse

Nokså små, blanke gullbasser, ofte med litt metallisk glans. Pronotum har gjerne lyse (gul- eller rødaktige) kanter, dekkvingene har markerte lengdestriper.

Utbredelse

Slekten er utbredt i Afrika.
Stivsyke

Forekomst

Lam mange steder i landet der seleninnholdet i gress og fôr er lavt. Vanligvis har lammene stivsyke fra fødselen av eller den oppstår etter 2-8 uker. Eldre lam kan også få sykdommen.

Symptom

Lammene har stive bevegelser og vanskelig for å reise seg. En svak muskulatur gir en spesiell holdning: Føttene langt fra hverandre, hodet lavt, skulderbladene ut fra kroppen og brystkassen ned mellom skulderbladene. Skjelving i musklene er ikke uvanlig. Lammene har god appetitt og er villige til å suge.

Årsak

En stoffskiftesykdom, i hovedsak grunnet mangel på selen og/eller vitamin E. Dette gir forandringer i skjelettet og noen ganger også i hjertemuskulaturen.

Forebygging

Dagens kraftfôr og mineralnæring er tilsatt selen så andre forebyggende tiltak bør ikke vere nødvendig. Selenerit og Tokosel er to fôrtilskudd preparat.
De Frie Evangeliske Forsamlinger

Historie

De Frie Evangeliske Forsamlinger har sin opprinnelse i 1880-tallet, men fikk en fastere organisasjon etter 1900, under ledelse av predikant Erik A. Nordquelle (1858–1938).

Misjon

De Frie Evangeliske Forsamlingers Hjemme- og misjonsutvalget er et felles misjonsarbeid som drives i en rekke land i Afrika, Asia, Europa og Sør-Amerika.

Lære

Bevegelsen står teologisk sett nær pinsebevegelsen, men har historisk skilt seg ut ved å være motstandere av medlemsregistre. DFEF er (derfor) heller ikke registrert som eget trossamfunn i Norge. 
De Frie Evangeliske Forsamlinger står for troendedåp og praktiserer tungetale og helbredelse ved bønn. 
De har også praktisert fri dåp og nattverd (i betydningen åpen for ikke-medlemmer), og har ikke vært villig til å omtale åndsdåp i samme betydning som pinsebevegelsens tradisjonelle syn.
Nattverden sees ikke som sakramental handling, men som et måltid til minne om Jesus Kristus.
Ingen i DFEF har vigselsrett. Det vanlige er at brudepar inngår ekteskap hos byfogden og etterpå har en velsignelseshandling i menigheten. I noen tilfeller benyttes eventuelt pastorer eller forstandere med vigselsrett fra andre kirker.
Isegran fort

Isegran fort er et fort beliggende på en 80 mål stor øy i Fredrikstad. Fortet omtales første gang i 1287 i islendingen Gottskalks annaler. 
Øya Isegran stikker ut fra nordspissen av Kråkerøy og deler Glommas utløp i to, Østerelva og Vesterelva. Jarlen av Borgarsyssel, Alv Erlingsson, hadde en liten festning her bygget i tre og stein på slutten av 1200-tallet. Tømmerborgen ble ødelagt i 1287 av kongens store hærstyrke. 
I dag er det ingen synlige spor av Alv Erlingssons festning, men restene av skansen ble bygget ut og ble en del av Fredrikstads forsvarsverker på midten av 1600-tallet. Tårnet på Isegran ble bygd i tidsrommet 1674-1742, og senere betydelig restaurert. I 1670-årene ble Isegran forsterket for moderne krigføring og admiral Peter Wessel Tordenskiold brukte det som en viktig base under den store nordiske krig. Isegran var fram til 1680 også landets eneste orlogshavn. På Isegran står for øvrig Fredrikstads eldste trebygning – det over 300 år gamle «Empirehuset».
Opprinnelsen til navnet «Isegran» er uklar, men det kan være en forvanskning eller avledning av Île Grand, fransk for den store øya.
Norgesmesterskapet i fotball for jenter 19 år 2011

Norgesmesterskapet i fotball for jenter 19 år 2011 eller Telenor Cup er en norsk fotballturnering for jentelag med spillere under 19 år. I 2011 ble turneringen arrangert for 4. gang. Klepp ble norgesmester for andre gang etter å ha slått Sarpsborg 08 5-4 i finalen.
Turneringen ble arrangert med 32 lag i 5 runder, der 5. runde er finalen. NFF hadde fordelt de 32 plassene på forbundets 18 kretser med 1-3 plasser pr. krets. Det ble arrangert kretsvise kvalifiseringer i løpet av vinteren. I 2011 deltok over 90 lag i kvalifiseringen.
Shandonguniversitetet

Shandonguniversitetet (kinesisk: 山东大学, pinyin: Shāndōng Dàxué) er et statlig universitet grunnlagt i 1901. Det har hovedsete i Jinan, hovedstaden i provinsen Shandong i Folkerepublikken Kina.
Shandonguniversitetet hadde i 2005 rundt 95 000 studenter (hvorav rundt 41 000 fulltidsstudenter).
Elsa Kobberstad

Elsa Kobberstad (født 21. juli 1918 i Narvik, død 7. juli 2007) var en norsk politiker, representerte Høyre og ble innvalgt på Stortinget fra Nordland i 1981. Hun var 3. vararepresentant i perioden 1973–1977 og 1. vararepresentant 1977–1981.
Mattia De Sciglio

Landslaget

De Sciglio debuterte for det italienske landslaget den 21. mars 2013 i en treningskamp mot Brasil, en kamp som endte 2–2.
Han ble tatt ut i Italias EM-tropp til EM i Frankrike 2016.
Tore Ryen

Tiden før TV 2

Ryen startet karrieren i skolerevy sammen med Nils Vogt på 1960-tallet og var i mange år Dag Frølands parhest i Oslos revymiljø. Han ble på 1970-tallet håndplukket til NRK, der han hadde stor suksess med radioprogrammet Har du lyst, har du lov og TV-serien Skjult kamera. Etter dette var han bosatt i California i åtte år, på 80-tallet, hvor han jobbet for Aaron Spelling. Ryens første inntekter av betydning kom fra læremester Spelling. Han fikk nemlig videorettighetene til Dynastiet i Norge. Men ikke alt ble til suksess: En rådyr treningsvideo med Grete Waitz som frontfigur ble en stor fiasko på 80-tallet – i USA så vel som i Norge, og mange tapte store penger.

TV 2

Tore Ryen returnerte til Norge på begynnelsen av 1990-tallet og begynte å planlegge Mot i brøstet. Serien fikk en voldsom popularitet med rundt en million seere og det ble i alt produsert 142 episoder. Parallelt med dette skapte han også den kortlivede komiserien Radio 2. Han måtte imidlertid trekke seg fra serien Radio 2 midt på 90-tallet da arbeidsoppgavene ble for store. Han arbeidet i tillegg for fullt med Mot i brøstet, noe som gjorde at han fikk dramatisk høyt blodtrykk og var døden nær. Etter Mot i brøstet skapte han spin-off-serien Karl & Co som gikk på TV 2 fra 1998 til 2001. Etter det fulgte komiserien Holms som gikk på samme kanal fra 2002 til 2003.
Ryen ble tildelt Gullrutens fagprisen under Gullruten 2001. I 2002 vant han bransjeprisen under Komiprisen 2002.
Ryen opprettet selskapet Red Sand Norway AS på 90-tallet, som driver konseptutvikling og programformater for film og fjernsyn. Totalomsetningen i 2000 var på 5,1 millioner kroner, driftsresultatet var på 701 000 kroner. Selskapet eier Komistudio AS, som i 1999 hadde en totalomsetning på 8,9 millioner kroner og et negativt driftsresultat på 492 000 kroner. I 2003 gikk Komistudio AS konkurs. Ryen anmeldte Dagbladet etter deres omtale av Ryen-selskapene Komistudio AS og Red Sand Norway AS. Ryen mente at Dagblad-artiklene krenket hans omdømme, og gikk dermed til politiet med saken. Saken ble imidlertid henlagt av politiet samme år.

Kritikerne

Ryens serier har for det meste blitt godt mottatt av seerne, men dårlig likt av kritikerne i medie-Norge.

Private forhold

Ryen er gift med Dagmar Grindvold Ryen og er far til skuespiller og manusforfatteren Adam Ryen. Dagmar Grindvold Ryen har datteren Karen Louise Grindvold fra et tidligere forhold. Karen er kjent fra TV-serien Holms.
Malaisefelle

Malaisefelle av og til kalt malaisetelt er en stor, teltlignende felle for fangst av flygende insekter. Populært kan den beskrives som et «telt med åpne dører». Alle som har vært på teltur vet at det etter en tid vil være fullt av insekter oppunder telttaket. Særlig vepser og tovinger er dyregrupper som flyr inn i fellen. Den ble oppfunnet av René Malaise i 1934.

Eksempel på bruk

Bruk av malaisefelle er nyttig for å kartlegge det biologiske mangfoldet. I det svenske artsprosjektet ble det brukt 72 feller som tilsammen samlet inn over 40 millioner insekter. Utfra dette materiale vil entomologer få økt sin kunnskap om insektene og det vil oppdages flere nye arter for regionen.
Et annet eksempel på innsamling der bruk av malaisefelle inngikk, kan være resultatet av et par år med innsamling av mygg i delgruppene Bolitophilidae, Diadocidiidae, Ditomyiidae, Keroplatidae og soppmygg (Mycetophilidae) i Møre og Romsdal. Ett år (en sommer) stod én malaisefelle på stedet, neste år en vindusfelle på samme sted. Resultatet ble 57 nye arter for Norge og ti nye (ubeskrevne) arter for vitenskapen. Til sammen utgjorde innsamlingen funn av 357 ulike arter, som var mer enn halvparten av de til da kjente norske artene. Trolig er artsantallet i Møre og Romsdal en god del høyere, fordi dette var en passiv innsamling med vindusfelle og malaisefelle. Det vil si at fellene bare fanget de artene som passerte de få kvadratmeterne hvor fellene var plassert.
Clay Pigeons

Clay Pigeons var var navnet på et amerikansk bombefly av typen Boeing B-17 som den 8. mai 1944 nødlandet i Østersjøen og sank på 39 meters dyp utenfor Runnö omkring 15 km sydøst for Oskarshamn.

Bakgrunn

Den 8. mai 1944 startet Clay Pigeons fra flybasen i Thurleigh i Storbritannia med løytnant Louis F. Matichka fra New York som kaptein. Flyet var et av totalt 30 fra USAs 367. bombeskvadron med oppdrag om å bombe Berlin i Tyskland.
Clay Pigeons (Leirduene) slapp ved 11-tiden på formiddagen sine bomber over Berlin, og ble deretter truffet av tyske luftverngranater. En av fire motorer havarerte, en annen ble skadet og fikk oljelekkasje. For å slippe å nødlande i Tyskland fløy de inn i svensk luftrom og nødlandet i havet knappe to km øst for Runnö i Oskarshamns skjærgård. Flyet brakk i to og sank nesten umiddelbart. Alle ti besetningsmedlemmene kom seg ut. Folk på den nærliggende øyen Vållö hadde sett flyet nødlande og satte ut båter for å redde besetningen. Samtlige ti overlevde, trass i at de hadde ligget nesten en time i vannet. Besetningen ble internert i Sverige fram til krigens slutt.

Vraket oppdages

Efter flere mislykkede forsøk på å lete opp flyet ble vraket oppdaget i 1982 da en fisker, Sven-Gunnar Svensson, fikk metallbiter fra flyet i sitt garn. Flyet ligger på 39 m dyp, om lag en nautisk mil øst for Runnö.